8. ΒΑΣΙΛΙΚΟΝ ΔΙΑΤΑΓΜΑ της 11/22 Μαΐου 1939 Περί του ελέγχου των εξαγομένων εις την αλλοδαπήν προϊόντων εκ τομάτας. (Κατά το άρθρ. 12 του Α.Ν. 1490/1938 περί ελέγχου εξαγωγικού εμπορίου). Άρθρ.1.-1.Ο έλεγχος των εξαγομένων εις την αλλοδαπήν προϊόντων εκ τομάτας, ασκείται υπό του Γενικού Χημείου του Κράτους. 2.Ο ασκούμενος έλεγχος σκοπόν έχει όπως διαπιστωθή εάν τα εξαγόμενα προϊόντα εκ τομάτας πληρώσι τους όρους τους οριζομένους υπό του παρόντος ή και αν είναι άλλως πως νοθευμένα. Άρθρ.2.-Των εξαγομένων εις την αλλοδαπήν προϊόντων εκ τομάτας η δειγματοληψία, η χημική ανάλυσις, η τυχόν επανάληψις αυτής, η δίωξις του εξαγωγέως, εν περιπτώσει μη τηρήσεως των όρων του παρόντος, ως και τα της εξαγωγής εν γένει αυτών, ενεργούνται συμφώνως προς τα, δια των διατάξεων των άρθρων 2 και 3 του Β.Δ της 15 Μαΐου 1939 περί ελέγχου των εξαγομένων εις την αλλοδαπήν ελαιολάδων, οριζόμενα. (κατωτ. αριθ. 9). Άρθρ.3.-1.Τα εξαγόμενα εις την αλλοδαπήν προϊόντα εκ τομάτας δέον να είναι συσκευασμένα εντός ομοιομόρφων δοχείων εκ λευκοσιδήρου ή εξ υάλου ή εξ ετέρας ύλης ορισθησομένης δι’ αποφάσεως του Γ.Χ.Κ. Τα δοχεία δέον να τοποθετώνται εντός ειδικών κιβωτίων εκ σανίδων καινουργών και καθαρών. Η συσκευασία εντός βαρελίων επιτρέπεται εφόσον ταύτα εισί καινουργή και εις κατάστασιν τοιαύτην ώστε να είναι δυνατή η εν αυτοίς καλή συντήρησις του προϊόντος. 2.Επί των δοχείων δέον να αναγράφεται εις την ελληνικήν και εις μίαν τουλάχιστον ξένην γλώσσαν: α) Το όνομα και η διεύθυνσις του κατασκευαστού. β) Το καθαρόν βάρος του περιεχομένου εν τω δοχείω προϊόντος. γ) Το ποσόν επί τοις εκατόν των ενεχομένων εν τω προϊόντι στερεών συστατικών εκ του χυμού της τομάτας. Άρθρ.4.-1.Τα εξαγόμενα εις την αλλοδαπήν προϊόντα εκ τομάτας (πελτέδες, πολτοί, ελαφρώς συμπεπυκνωμένοι χυμοί ή απεστειρωμένοι χυμοί κλπ.), δέον να πληρώσι τους κάτωθι όρους: Ι.Δέον να ώσιν: α) Οσμής και γεύσεως κανονικής. β) Συντετηρημένα αρτίως. γ) Αμιγή ξένων ουσιών, πλην μαγειρικού άλατος ή μέσων συντηρήσεως, εφόσον η προσθήκη των τελευταίων επιτρέπεται υπό της νομοθεσίας της χώρας, δι’ ην ταύτα προορίζονται. Εξαιρετικώς επιτρέπεται η προσθήκη ξένης τινός ουσίας εφόσον τούτο επιτρέπεται ρητώς υπό της νομοθεσίας της χώρας του προορισμού. ΙΙ.Το ποσόν των περιεχομένων στερεών συστατικών εκ του χυμού της τομάτας δέον να μη είναι διάφορον του αναγραφομένου υποχρεωτικώς εν τοις φορτωτικοίς εγγράφοις, τιμολογίοις κλπ., επιτρεπομένης ανοχής επί πλέον ή επί έλαττον μέχρι 5%. ΙΙΙ.Το είδος και το ποσόν των τυχόν ενεχομένων ως άνω μέσων συντηρήσεως δέον να αναγράφεται υποχρεωτικώς εν τοις φορτωτικοίς εγγράφοις, τιμολογίοις κλπ. 2.Τα εκ λευκοσιδήρου δοχεία, εις α είναι συσκευασμένα τα εξαγόμενα προϊόντα εκ χυμού τομάτας, δέον να ώσιν καλώς κασσιτερωμένα, ο δε χρησιμοποιηθείς προς τούτο κασσίτερος δέον να μη περιέχη έτερα μέταλλα εις ποσόν ανώτερον του 3% μηδέ μόλυβδον εις ποσόν ανώτερον των 0,5%. Επίσης ο δια τυχόν εσωτερικάς συγκολλήσεις των κυτίων χρησιμοποιούμενος κασσίτερος δέον να πληροί τους ως ανωτέρω όρους. 3.Τα εξαγόμενα εις την αλλοδαπήν προϊόντα εκ τομάτας δέον να πληρώσι τους υπό της νομοθεσίας της χώρας προορισμού καθωρισμένους ειδικούς όρους δια τα εισαγόμενα εν αυτή τοιαύτα προϊόντα, η μη πλήρωσις των οποίων θα συνεπήγετο την απαγόρευσιν της εισαγωγής αυτών. 4.Ο εξαγωγεύς προϊόντων εκ χυμού τομάτας δύναται δι’ αιτήσεως αυτού προς το αρμόδιον παράρτημα του Γενικού Χημείου του Κράτους να ζητήση και λάβη πιστοποιητικόν περί της χημικής αναλύσεως του εξετασθέντος δείγματος του εξαγομένου προϊόντος. Η έκδοσις του πιστοποιητικού τούτου γίνεται τη καταβολή της, κατά το Διάταγμα της 10 Απρ. 1930       περί     εκτελέσεως    της παρ. 2   του Σελ.229 ΄Ελεγχος εξεγομένων γεωργικών προϊόντων 11.Ε.δ.8 άρθρ. 2 του ν. 4328/1929 περί συστάσεως Γενικού Χημείου του Κράτους, οριζομένης αποζημιώσεως δι’ εκτέλεσιν χημικής αναλύσεως. 5.Καταργείται η παρ. 2 του άρθρ. 4 του Β.Δ. της 15 Ιουλ. 1938 περί επιβολής ποιοτικού ελέγχου κατά την εξαγωγήν των οπωρών και λαχανικών. 